CELEX: 31984R3026
Language: el
Date: 1984-10-30 00:00:00
Title: Κανονισμός (ΕΟΚ) αριθ. 3026/84 της Επιτροπής της 30ής Οκτωβρίου 1984 περί παρατάσεως του κανονισμού (ΕΟΚ) αριθ. 2826/77 περί της καθιερώσεως εντύπου διασαφήσεως κοινοτικής διαμετακομίσεως, δυναμένου να χρησιμοποιείται σε σύστημα αυτομάτου ή ηλεκτρονικής επεξεργασίας των πληροφοριών

Avis juridique important

|

31984R3026

Κανονισμός (ΕΟΚ) αριθ. 3026/84 της Επιτροπής της 30ής Οκτωβρίου 1984 περί παρατάσεως του κανονισμού (ΕΟΚ) αριθ. 2826/77 περί της καθιερώσεως εντύπου διασαφήσεως κοινοτικής διαμετακομίσεως, δυναμένου να χρησιμοποιείται σε σύστημα αυτομάτου ή ηλεκτρονικής επεξεργασίας των πληροφοριών  

Επίσημη Εφημερίδα αριθ. L 287 της 31/10/1984 σ. 0007 - 0007 Ισπανική ειδική έκδοση: Κεφάλαιο 02 τόμος 11 σ. 0101  Πορτογαλική ειδική έκδοση : Κεφάλαιο 02 τόμος 11 σ. 0101 

***** ΚΑΝΟΝΙΣΜΟΣ (ΕΟΚ) αριθ. 3026/84 ΤΗΣ ΕΠΙΤΡΟΠΗΣ  της 30ής Οκτωβρίου 1984  περί παρατάσεως του κανονισμού (ΕΟΚ) αριθ. 2826/77 περί της καθιερώσεως εντύπου διασαφήσεως κοινοτικής διαμετακομίσεως, δυναμένου να χρησιμοποιείται σε σύστημα αυτομάτου ή ηλεκτρονικής επεξεργασίας των πληροφοριών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 222/77 του Συμβουλίου της 13ης Δεκεμβρίου 1976 περί της κοινοτικής διαμετακομίσεως (1), όπως τροποποιήθηκε τελευταία από τον κανονισμό (ΕΟΚ) αριθ. 3617/82 (2), και ιδίως το άρθρο 57,  Εκτιμώντας:  ότι ο κανονισμός (ΕΟΚ) αριθ. 2826/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2966/82 (4), εφαρμόζεται μέχρι τις 31 Δεκεμβρίου 1984·  ότι, εντούτοις, η πείρα έχει αποδείξει την αναγκαιότητα παρατάσεως, πέρα από την ημερομηνία αυτή, της δυνατότητας χρησιμοποίησης του εντύπου που καθιερώθηκε με τον κανονισμό (ΕΟΚ) αριθ. 2826/77·  ότι, εξάλλου, τα συστήματα αυτομάτου ή ηλεκτρονικής επεξεργασίας των πληροφοριών που χρησιμοποιούνται στον τελωνειακό τομέα, δεν απαιτούν ακόμη, στο παρόν στάδιο εξέλιξής τους, αναθεώρηση του εν λόγω εντύπου·  ότι, κατά συνέπεια, κρίνεται σκόπιμο να παραταθεί ο κανονισμός (ΕΟΚ) αριθ. 2826/77 για περίοδο δύο ετών·  ότι, πάντως, η εν λόγω παράταση δεν εμποδίζει την ημερομηνία έναρξης ισχύος της ρύθμισης σχετικά με την εισαγωγή του κοινού εγγράφου στις ενδοκοινοτικές συναλλαγές και δεν θα μπορούσε να εμποδίσει την εφαρμογή της ρύθμισης αυτής·  ότι οι διατάξεις που προβλέπονται στον παρόντα κανονισμό είναι σύμφωνες με τη γνώμη της Επιτροπής Κοινοτικής Διαμετακομίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο εδάφιο 2 του άρθρου 5 του κανονισμού (ΕΟΚ) αριθ. 2826/77, η ημερομηνία «31 Δεκεμβρίου 1984» αντικαθίσταται από την ημερομηνία «31 Δεκεμβρίου 1986».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Οκτωβρίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 38 της 9. 2. 1977, σ. 1.  (2) ΕΕ αριθ. L 382 της 31. 12. 1982, σ. 6.  (3) ΕΕ αριθ. L 333 της 24. 12. 1977, σ. 1.  (4) ΕΕ αριθ. L 310 της 6. 11. 1982, σ. 11.